Domnis et patribus Cluniensis cenobii, emptoribus. Nos igitur, in Dei nomine, Landricus et Maingaudus et uxores nostræ Ervis atque Jarlendis, venditores, vendimus vobis quandam terram nostram quæ est in comitatu Matisconensi, in villa Besorniaco: hoc est campum unum qui terminat a mane via publica, de aliis partibus terra Sancti Petri. Infra istas terminaciones, totum ad integrum vobis vendimus, et accipimus a vobis pretium in valente solidos VII, et faciant auctores Sancti Petri Cluniensis monasterii de his rebus quicquid facere voluerint in omnibus. S. Landrici, S. Maingaudi, qui fieri et firmare rogaverunt. S. Jarlendis. S. Vuilelmi. S. Odberti. S. Leotardi. S. Aremberti. S. Duranni. S. Rothardi. Data mense martio, anno XXXV Hlotharii regis. Rothardus rogatus scripsit.